Play-off, UCL: Gent - Dinamo Kiev , miercuri, ora 22:00 , Digi Sport 1

Turul 3, UEL: Djurgarden - CFR Cluj, joi, ora 20:00, Digi Sport 1

"Tricolorii" antrenaţi de Adrian Boingiu aveau nevoie de un egal pentru a ajunge la turneul final, dar au scăpat printre degete calificarea, primind gol în prelungiri. Olimpiu Moruţan a deschis scorul în minutul 77, dar şi-a scos tricoul pentru a sărbători reuşita şi a primit al doilea cartonaş galben, lăsându-şi echipa în inferioritate numerică.

Ucraina a restabilit egalitatea prin fundaşul Aleksandr Safronov (84), care a sancţionat o ieşire hazardată a portarului Andrei Vlad. Oaspeţii au înscris golul victoriei în min. 90+2, prin Valeri Bondar, care a înscris simplu la o fază în care apărarea echipei României a fost surprinsă.

România, care învinsese Serbia cu 4-0 şi Suedia cu 2-1, a terminat meciul în nouă jucători, Robert Neciu fiind eliminat şi el pentru al doilea cartonaş galben (90+5).

Ucraina a ocupat primul loc în clasamentul final, cu 7 puncte, urmată de România, 6 puncte, Serbia, 3 puncte, Suedia, 1 punct.

REZUMATUL PARTIDEI

Final de meci: Ucraina a învins România cu 2-1 şi s-a calificat la Europeanul din vară graţie unui gol marcat în prelungiri.

Min.90+5: Supriaha a fost înlocuit de Kulakov.

Min.90+4: Eliminare România! Robert Neciu a fost şi el eliminat, iar România încheie partida în dublă inferioritate numerică.

Min.90+2: Gol Ucraina. Bondar a adus în avantaj Ucraina în al treilea minut de prelungire, după ce reluat nemarcat, din centrul careului nostru.

Min.90: Ocazie Ucraina! Şutul lui Kashchuk, din poziţie centrală, de la 14 metri, pe centrul porţii, a fost reţinut de Andrei Vlad. De la margine s-a indicat că partida va fi prelungită cu cinci minute.

Min.88: Lazăr este înlocuit de George Merloi în naţionala României.

Min.84: Gol Ucraina! Safronov a egalat cu şase minute înainte de final după ce Andrei Vlad a ieşit greşit la o centrare.

Min.78: Eliminare România! Olimpiu Moruţan a primit al doilea cartonaş galben şi a fost eliminat după ce şi-a scos tricoul de bucurie după gol.

Min.77: Goooool România! Moruţan a deschis scorul după centrarea perfectă a lui Micovschi.

Min.74. Buletsa i-a lăsat locul lui Remeniuk la naţionala Ucrainei.

Min.72: Robert Moldoveanu i-a luat locul lui Andrei Sîntean.

Min.67: Ocazie Ucraina! Lovitura liberă a lui Buletsa, de la 16 metri, a fost reţinută excelent, în doi timpi, de portarul FCSB-ului, Andrei Vlad.

Min,67: Moruţan a primit cartonaşul galben.

Min.64: Schimbare la naţionala Under 19 a României. Micovschi a intrat în locul lui Măţan.

Min.63: Sîntean a ratat şansa de a relua spre poartă centrarea lui Dragomir, deviată uşor de un adversar.

Min.56: Safronov a primit cartonaşul galben pentru intrarea dură asupra lui Băluţă.

Min.54: Kucheruk a prins şi şutul de la distanţă al lui Vlad Dragomir.

Min.53: Reluarea cu capul a lui Rareş Lazăr nu i-a pus probleme portarului Ucrainei.

Min.46: A început repriza a doua a partidei de la Ploieşti.

Pauză: România şi Ucraina se află la egalitate după 45 de minute, scor 0-0, iar "tricolorii" sunt la o repriză distanţă de calificarea la Euro.

Min.45: Încă o şansă Ucraina! Tot Kashchuk a ratat de puţin şansa de a deschide scorul, după ce a reluat mingea pe lângă poartă, din trei metri, la cornerul rezultat.

Min.44: Ocazie Ucraina! Kashchuk a trecut din nou pe lângă gol, la o fază la care a scăpat singur, însă şutul său a fost respins în corner de Vlad.

Min.43: Lovitura de cap a lui Tudor Băluţă, din opt metri, după un corner, a trecut destul de departe de poarta oaspeţilor.

Min.38: Ocazie Ucraina! Încă o şansă importantă ratată de oaspeţi, prin Kashchuk, care a scăpat de marcajul lui Neciu şi a trimis cu capul puţin pe lângă poarta noastră, din 6 metri, după centrarea lui Korniienko.

Min.36: Ocazie Ucraina! Korniienko a trecut pe lângă poarta lui Vlad din poziţie bună, de la 14 metri, central.

Min.30: Robert Neciu a primit primul cartonaş galben al meciului.

Min.18: Centrarea lui Sîntean a fost reţinută de goalkeeperul Kucheruk.

Min.14: "Tricolorii" deţin mai mult balonul, însă fără a-şi crea vreo ocazie importantă. România se va califica şi cu un egal la turneul final din Finlanda.

Min.5: Şutul lui Tudor Băluţă, din lovitură liberă, a fost reţinut în doi timp de portarul Ucrainei.

Min.1: A început partida de la Ploieşti, precedată de un minut de reculegere în memoria lui Nicolae Tilihoi. Aproximativ 1.000 de spectatori se află în tribunele de pe "Ilie Oană".

România U19 - Ucraina U19 LIVE VIDEO UPDATE 18:40 Într-o interventie la emisiunea Fotbal Club de pe Digi Sport 1, directorul tehnic al FRF, Mihai Stoichiță, a declarat că starea gazonului este una bună nici nu concepe ca naționala pregatită de Adrian Boingiu să nu se califice la turneul final.

”După cinci meciuri într-o săptămână plus două antrenamente stadionul se prezintă în condiții bune. S-a muncit mult la acest gazon, nu este Wembley. Vreau să le mulțumesc celor care au muncit aici și la Buftea, acestea au fost condițiile, sper să ne bucurăm la sfârșit.

Am fost cu Burleanu în vestiar înainte de meci. O să dea bani domnul Burleanu pentru calificare. Trebuia să luăm presiunea de pe umerii jucătorilor și să o punem pe umerii noștri, să eliberăm copiii de orice complex. Ei trebuie să se bucure de calificare. Din 1981, am mai fost o dată din oficiu, pentru că am organizat, dar de atunci și până acum au trecut niște ani buni de când nu ne-am mai calificat.

La meciul trecut au fost 1.500 de spectatori. Sperăm și în seara asta la 2.000 de fani. Am văzut la meciul trecut o manifestare sinceră a bucuriei din partea fotbaliștilor. Ne-au bucurat în ultimele cinci meciuri, este ceva de remarcat. Cred că suntem echipa superioară. Vreau să mulțumesc tuturor antrenorilor de la echipele de club”, a spus Stoichiță la Digi Sport.

România U19 - Ucraina U19 LIVE VIDEO Avem ECHIPELE DE START:

România U19 (4-2-3-1): Vlad - Haruţ, Screciu, Dulca, Neciu - Lazăr, T. Băluţă - Moruţan, Dragomir, Măţan - Sintean

Rezerve: Constache - Micovschi, Boboc, L. Gheorghe, Drăguș, Trușescu, Moldoveanu, Merloi

Ucraina: Kucheruk - Mykolenko, Bondar, Snurnitsyn - Safronov, Dryshliuk , Khakhlov, Korniienko - Kashchuk, Buletsa, Supriaha

Rezerve: Kozhukhar - Veremiienko, Chekh, Kulakov, Musolitin, Kozyrenko, Remeniuk, Avramenko

România U19 - Ucraina U19 LIVE VIDEO. UPDATE 18:01 Trimisul special al Digi Sport la Ploieşti, Viorel Grigoroiu, ne-a adus ultimele detalii despre marele meci. În ultima săptămână, pe terenul de pe Ilie Oană s-au jucat cinci meciuri, astfel că în acest moment starea gazonului e departe de a fi ideală.

România U19 - Ucraina U19 LIVE VIDEO UPDATE 17:38 Se anunţă o atmosferă încinsă la Ploieşti, acolo unde organizatorii au decis ca intrarea să fie liberă. Galeria Petrolului şi-a anunţat prezenţa la meci. Narcis Răducan a comentat, în studioul Digi Sport, tactica pe care micii tricolori trebuie să o abordeze.

"Cred că naţionala noastră va încerca să atace, pentru că ăsta e stilul imprimat la U19. E nevoie şi să fim temperaţi, pentru că ne ajută şi egalul. Ideea e că Ucraina nu are nimic de pierdut, astfel că va fi un meci interesant. Şi ei au un moral la fel de bun, va fi care pe care. Avem, totuşi, avantajul terenului şi al publicului", a spus Narcis Răducan, la Digi Sport, în cadrul emisiunii Fotbal Club.

Ştirea iniţială

România U19 - Ucraina U19 LIVE VIDEO. Naţionala Under 19 a României joacă azi meciul decisiv pentru calificarea la Campionatul European din acest an, în direct la Digi Sport. "Tricolorii" lui Adrian Boingiu înfruntă Ucraina la Ploieşti, de la ora 19.00, într-o partidă ce va fi transmisă de Digi Sport 1.

România are nevoie de un egal pentru a merge la turneul final din Finlanda, din această vară. Naţionala sub 19 ani are două victorii în Turul de Elită: 4-0 cu Serbia şi 2-1 cu Suedia. Ambele partide s-au disputat pe stadionul "Ilie Oană" din Ploieşti, acolo unde se va disputa şi partida de marţi.

"Tricolorii" mici conduc grupa a patra înaintea ultimei etape, cu şase puncte, urmaţi de Ucraina, patru puncte, Suedia, un punct, şi Serbia, zero puncte. Doar primul loc din fiecare grupă merge la Euro, unde vor participa numai opt echipe.

România n-a mai participat la un European Under 19 din 2011, atunci când a mers însă direct la turneul final în calitate de ţară gazdă a competiţiei. Doar trei prezenţe la turneele finale de juniori şi tineret are ţara noastră după Revoluţie, câte una la Under 17, Under 19 şi Under 21.

Europeanul din Finlanda va avea loc între 16 şi 29 iulie, la Seinajoki şi Vaasa. Cinci dintre cele opt echipe participante vor merge la Campionatul Mondial Under 20 din 2019.

România U19 - Ucraina U19 LIVE VIDEO: Secretul micilor tricolori? "O familie"

Alexandru Măţan, poate cel mai bun jucător al României U19, crede că naţionala trebuie să încerce să câştige meciul cu Ucraina, chiar dacă se poate califica la Euro şi cu o remiză.

Autor a trei dintre cele şase goluri marcate de România în primele două partide din Turul de Elită, mijlocaşul are o mentalitate de învingător. El consideră că naţionala trebuie să trateze partida cu ucrainenii la victorie, chiar dacă un rezultat de egalitate ne-ar duce în Finlanda.

"I-am urmărit atent zilele acestea şi au o echipă foarte bună, cu jucători în partea de atac care pot face diferenţa. Va trebui să abordăm meciul la victorie deoarece, dacă vom juca pentru egal, este posibil să nu ne iasă şi ar fi păcat să stricăm tot ceea ce am clădit până acum", a spus Măţan, pentru site-ul frf.ro.

Mijlocaşul Viitorului a mărturisit că spiritul de echipă este principala calitate a naţionalei U19: "Suntem uniţi, o familie foarte frumoasă, iar asta a contat cel mai mult în cadrul acestor preliminarii. Suntem optimişti înaintea acestui ultim meci".

În vârstă de 18 ani, Măţan este cel mai bun marcator din preliminariile Campionatului European sub 19 ani, cu opt goluri: "E un sentiment plăcut să fiu în top, printre atâţia jucători buni din Europa, iar asta va fi o motivaţie în plus pentru mine. Cu toate astea, nu este o prioritate să marchez, ci să câştige echipa şi să ne îndeplinim obiectivul".

Regula U21 naşte campioni

România U19 - Ucraina U19 LIVE VIDEO: Regula U21 a dus la aceste rezultate

Sorin Paraschiv e impresionat de evoluţiile naţionalei U19 şi e convins că regula introducerii obligatorii a unui jucător Under 21 în Liga 1 a contribuit la performanţa "tricolorilor" mici.

"Cea mai importantă e regula Under 21. Dacă ne uităm în primul <11>, toţi joacă titulari în Liga 1 sau apar des în echipele de start. Sau evoluează în străinătate, la echipele secunde. Care sunt la acelaşi nivel cu formaţiile din Liga 1. Am văzut cum se lucrează la Genoa, e ceva incredibil. Toţi trebuie să avem un obiectiv, să creştem echipa naţională. Dar mulţi oameni din fotbal nu se gândesc la asta", a declarat Paraschiv la Digi Sport, la "Fotbal Club".

Fostul mijlocaş al Stelei ştie cum trebuie să joace România marţi, contra Ucrainei: tricolorii au nevoie să evite capcana oferită de posibilitatea obţinerii unei remize şi să încerce să îşi facă jocul obişnuit.

"Eu îi cunosc foarte bine pe aceşti copii, au calitate pe faza de atac. Deci nu ştiu dacă putem juca la un egal mâine. Ei trebuie să îşi facă partida lor, pe atac, aşa cum am făcut cu sârbii. Dacă vor evolua aşa, nu cred că ucrainenii vor avea vreo şansă", a mai spus managerul general al Academicii Clinceni.

Vlad Dragomir e în formă maximă la Arsenal

România U19 - Ucraina U19 LIVE VIDEO: Variante pentru naţionala mare

În ultima săptămână, s-a discutat intens despre faptul că selecţionerul Cosmin Contra a ales un lot fără mari perspective, judecând după vârsta unor convocaţi, pentru dubla cu Israel şi Suedia. România U19 îi propune tehnicianului primei reprezentative mai multe variante de viitor, unul sau doi dintre elevii lui Boingiu putând face trecerea chiar din acest an. Măţan e varianta cea mai bună, însă şi Vlad Dragomir, crescut alături de starurile lui Arsenal, poate fi în curând o soluţie.

Alexandru Măţan (18 ani, Viitorul) - "Printre colegi i se spune Dybala", dezvăluia directorul general al campioanei, Cristian Bivolaru, în noiembrie 2017. Deşi comparaţia este evident forţată, ea spune multe despre calitatea mijlocaşului ofensiv care poate deveni noua lovitură financiară a lui Gică Hagi. La Turul de Elită pentru calificarea la Europeanul U19, Măţan a confirmat că e unul dintre marile talente ale României. A marcat de trei ori (dublă cu Serbia şi golul victoriei cu Suedia) şi promite să se numere printre starurile turneului final din Finlanda, dacă elevii lui Adrian Boingiu vor ajunge acolo.

Vlad Dragomir (18 ani, Arsenal) - Este, fără îndoială, vârful generaţiei de excepţie de la U19 şi căpitanul obişnuit la această categorie de vârstă. Tânărul mijlocaş este o prezenţă constantă la echipa sub 23 de ani a "tunarilor", pentru care a înscris deja de şase ori în 12 prezenţe. Arsene Wenger l-a păstrat de câteva ori în lotul echipei mari, unde este aşteptat să facă pasul în curând.

România - Ucraina va fi marţi, de la ora 19.00, în direct la Digi Sport 1. Cele mai importante faze vor fi în format VIDEO, în timp real, pe digisport.ro şi m.digisport.ro.

Etichete:

,

,

,

,

,

,

,

,

,

,

,